ลืมกินยาคุมเม็ดแรกของแผงใหม่ค่ะ จริงๆแล้วต้องเริ่มกินเม็ดแรกของแผงใหม่วันอาทิตย์ แล้ววันอาทิตย์มีอะไรกับแฟน (หลั่งใน) แล้วลืมกิน สามารถกินยาคุมวันจันทร์ได้เลย (กินยาหลังจากที่มีอะไรกับแฟนแล้ว) มีสิทธิ์ตั้งครรภ์มั้ยคะ ตอนนี้กลุ้มใจมากเลยค่ะ TT
สวัสดีค่ะ หากทานยาคุมกำเนิดจนหมดแผงแล้ว และต้องเริ่มทานยาคุมแผงใหม่ในวันอาทิตย์ แต่ไม่ได้เริ่มทาน แล้วได้มีเพศสัมพันธ์ในวันอาทิตย์ ก็อาจมีโอกาสตั้งครรภ์ได้ ดังนั้น แนะนำควรทานยาคุมฉุกเฉินไป โดยหากทานในวันจันทร์ ก็ยังสามารถที่จะทานได้อยู่ค่ะส่วนยาคุมกำเนิด ก็ให้เริ่มทานในวันจันทร์ได้เลยค่ะ แล้วหลังจากนี้ ก็ให้ทานต่อเนื่องให้ครบ 7 วัน ก่อนที่จะมีเพศสัมพันธ์ เพื่อให้ยาได้เริ่มออกฤทธิ์ใหม่ก่อนค่ะ